Tekila
<s>Tekila je alkoholno piće primarno napravljena u okolici Tequile, grada u zapadnoj meksičkoj državi Jalisco.</s><s>Pravi se od biljke agave i obično sadrži 35-55% alkohola.</s><s>Mnogi u zabludi smatraju da je agava kaktus, no spada u porodicu mesnatica.</s>

<s>Istorija tekile</s>

<s>Tekila je u gradu Tequili prvi put proizvedena u 16. stoljeću.</s><s>No, Asteci su pravili fermentirano piće od agave koje su zvali octli (kasnije je dobilo popularnije ime pulque) još prije nego su došli španjolski osvajači 1521.</s><s>Kad su Španjolci ostali bez svog brandyja, počeli su destilirati ovo piće od agave i tako dobili prvo domorodačko alkoholno piće Sjeverne Amerike.</s>

<s>Osamdeset godina kasnije, oko 1600.-te, Don Pedro Sánchez od Tagle, markiz od Altamira, počeo je masovno proizvoditi tekilu u prvoj tvornici u modernom Jaliscu.</s><s>A 1608. godine kolonijalni guverner je uveo porez na ovaj proizvod.</s><s>Tekila kakvu danas poznajemo počela se proizvoditi ranih 1800.-ih u Guadalajari, Meksiko, a kroz prošlo stoljeće postala je popularna diljem svijeta.</s><s>Polja plave agave i drevne destilerije u okolici Tequile danas su na popisu svjetske baštine.</s>

<s>Iako su neke tekile ostale kao obiteljske sorte, najpoznatije vrste tekile proizvode se u velikim multinacionalnim korporacijama.</s><s>Preko 100 destilerija proizvodi 600 vrsta tekile u Meksiku, a preko 2000 imena za tekilu je registrirano.</s><s>Kompanija Tekila Ley prodala je litru tekile iz limitirane kolekcije za 225,000 američkih dolara u srpnju 2006. i time ušla u Guinnessovu knjigu rekorda kao najskuplje prodana boca pića ikada.</s><s>Sama boca bila je od platine i zlata.</s>

<s>Vrste tekile</s>

<s>Tekila se obično proizvodi u pet kategorija: 
 oro ("zlatna") – tekila koja je "mlada i iskvarena", što znači da se karamela, šećer ili glicerin dodaju da sliči okusu starije tekile
 blanco ("bijela") ili plata ("srebrna") – novo, bijelo alkoholno piće 
 reposado ("odležala") – minimalno 2 mjeseca, ali kraće od godinu dana čuvana u hrastovim bačvama 
 añejo ("stara" ili "određeno godište") – minimalno godinu dana, ali manje od 3 godine u hrastovim bačvama
 extra añejo ("extra stara")– minimalno 3 godine u hrastovim bačvama.</s><s>Ova kategorija uvedena je u ožujku 2006.</s>

<s>Proces starenja mijenja boju tekile, ali katkad se neovisno o starosti dodaje karamela kako bi se dobila tamna boja.</s><s>Što je starija, tekila je tamnija, dok je tek napravljena neobojena.</s>

<s>Pogrešno je shvaćanje da neke tekile imaju crva u boci.</s><s>Crv je zapravo oblik moljca Hypopta agavis koji živi na biljci agavi.</s><s>Nalazak moljca na biljkama tijekom procesa proizvodnje rezultira nižom kvalitetom proizvoda.</s>

<s>Konzumiranje</s>

<s>tekila se poslužuje sa soli i kriškom limuna.</s><s>To se zove tekila cruda, katkad nazvana i "poliži-srkni-posiši" (odnosi se na način kombiniranja sastojaka).</s><s>Osoba koja pije, ovlaži stražnji dio dlana (između palca i kažiprsta) i posoli.</s><s>Zatim poliže sol, popije tekilu i posiše limun.</s><s>Sol ublažava žestinu tekile, dok voće uravnotežuje i začinjava okus.</s>

<s>U Meksiku tekila se pije sa sangritom, slatkim, začinjenim pićem od narančinog soka (može i od rajčice) i čilija.</s><s>Tako da se jednake količine tekile i sangrite piju naizmjence.</s>

<s>U Njemačkoj i još nekim državama umjesto soli i limuna koristi se cimet i kriška naranče.</s><s>Kao i druga alkoholna pića, tekila se koristi u razne svrhe; sve ovisi o mašti konzumenta.</s>

<s>Reference</s>

<s>Vanjske veze</s>

<s>National Chamber for the Tequila Industry
 Tequila Product List, News, NOM Database
 Consejo Regulador del Tequila A.C.
 Tequila Database 
 List of Tequila Brands</s>

<s>Žestoka alkoholna pića</s>

